
ДОКЛАД

Професионална гимназия „Проф.д-р Асен Златаров”- Видин
За учебната 2014/2015година

І.Цел на самооценяването: 

Да получим отговор на въпроса “КЪДЕ СМЕ НИЕ?”сред другите училища 

Да имаме обща представа за всички дейности; 

Да идентифицираме добрите практики и разширим обхвата им; 

Да развием иновации; 

Да установим на ранен етап рисковете по отношение на качеството на ПОО; 

Да очертаем областите, които се нуждаят от подобрение; 

Оптимално да използваме ресурсите за качествено ПОО; 

Да се подобри екипната работа в колектива; 

Да се мотивира колектива за качествено ПОО; 

Да се насърчи споделянето на добри практики в колектива и извън него. 

Да се оптимизира системата от ресурси с цел повишаване ефективността й; 

Да се създаде убеждение, че управлението на качеството е инструмент за ефективност; 

Да се създаде стремеж за усъвършенстване на ПОО. 

ІІ.Обща информация за условията, при които работи професионалната гимназия
 
През учебната 2014/2015 година в  се обучаваха  650 ученици в дневна форма на обучение .  

В дневна форма се обучават в 28 паралелки (от VІІІ до XII клас) по  12 специалности: 

1. Професия „ Хотелиер", Специалност „ Организация на хотелиерството” 

2. Професия "Икономист информатик", Специалност "Икономическа информатика"; 

3. Професия "Сътрудник в малък и среден бизнес”, Специалност " Малък и среден бизнес”

4. Професия "Икономист мениджър”, Специалност "Икономика и мениджмънт”

5. Професия " Електротехник ”, Специалност "Електроенергетика”
6. Професия " Техник на компютърни системи ”, Специалност " Компютърна техника”

7. Професия "Организатор интернет приложения ", Специалност” Електронна търговия”

8. Професия "Туристически агент", Специалност”Организация на туризма и свободното време ”

9. Професия "Монтьор на електронна техника ", Специалност” Микропроцесорна техника”

ІІІ.Налични ресурси

1.Човешки ресурси
        
В училище работят 51 учители - всички  са правоспособни по учебните предмети, които преподават. От тях 10  са с V ПКС, 3-ма с ІV ПКС , 3 с ІІ ПКС и 1 с І ПКС.  Средната възраст на педагогическия екип е  43 години. 5 служители в администрация и 9 работници работят в училище . 
  2. Материални ресурси  


В сградата на училището са разположени 28 учебни кабинета,  обособени са 5  компютърни кабинети, 6 специализирани кабинети- УТФ; учебна кухня и ресторант и др.  и четири лаборатории. Кабинетите са модернизирани и са в много добро състояние. Училището разполага с 97 компютри в кабинетите и 21 лаптопа, които се използват от учителите.
  
Гимназията има физкултурен салон, пет игрища и една фитнес зала.

3.  Финансови ресурси

-          общо средства за издръжка на учениците- 937 468 лв.
-          средна работа заплата в училището –  728 лв.

-          средна работа  заплата за педагогически персонал  - 810 лв.

-          средна работа  заплата за административен персонал  -  445 лв.

-          средства от собствени приходи  – 45 906 лв.

ІV. Изследвани области, критерии и показатели, скала на оценяване.

      Област 1: Училищен мениджмънт – максимален брой точки-25 /получени точки -15.50 
      Критерий: Система за осигуряване качество на ПОО – максимален брой точки – 9.5   /получени точки - 6

      Критерий: Инвестиции в ПОО – максимален брой точки-4  /получени точки -4
      Критерий: Квалификационна дейност- максимален брой точки-2.5 / получени точки -2.5
      Критерий: Нормативно осигуряване- максимален брой точки-3 / получени точки - 3
      Област 2: Училищна среда – максимален брой точки-20 /получени точки - 15.75 
      Критерий: Индивидуална среда на ученика- максимален брой точки-4.5 /получени точки - 3.25  

      Критерий: Училището като социално място – максимален брой точки-6.5 /получени точки – 4.0
      Критерий: Материално –техническа база – максимален брой точки-9 /получени точки - 8.50 
Област 3:Обучение и учене- максимален брой точки-40 /получени точки -  32.85 
Критерий:Учебна дейност- максимален брой точки-10 /получени точки -  8.50
Критерий:Оценяване и самооценяване- максимален брой точки-5 /получени точки -   2.25
Критерий: Взаимоотношения ученик –учител;ученик –ученик - максимален брой точки-5 /получени точки -  0 – не е оценяван

Критерий: Резултати от обучението- максимален брой точки-10 /получени точки -   8.5
Критерий: Надграждане на знания и умения- - максимален брой точки-5 /получени точки - 5 
Критерий: Педагогически постижения - - максимален брой точки-5 /получени точки - 5 

Област 4: Училищно партньорство – максимален брой точки-15 /получени точки -   2.5 
Критерий:Партньорство между преките участници в училищното образование- максимален брой точки-7.5 /получени точки -   2.5 
Критерий:Външно партньорство- максимален брой точки-7.5 /получени точки -   0- не е оценяван
V.Анализ на получените резултати

Област 1: Училищен мениджмънт 
   В гимназията има разработена училищна програма за повишаване качеството на предлаганото ПОО, съдържаща визия, приоритети и цели. Предстои изграждане на механизъм за мониторинг и контрол на ПОО и механизъм за ранно предупреждение.
 Участваме активно в националните програми, европейски и др. международни програми и проекти. 
Училището няма задължения. Училището няма задължения. Осигурени са всички нормативно регламентирани социални придобивки.Налични са собствени приходи на гимназията.

Педагогическия персонал участва редовно в квалификационни форми, провеждат се открити уроци, тематични обсъждания по методически обединения, има създадени добри практики.

Осигурен е достъп до нормативната уредба чрез интернет, учебната документация е качена на сайта на училището.

. 
Спазват се всички изисквания за правилно водене и съхранение на училищната документация. Има ясни и прозрачни правила за назначаване и съкращаване на персонала. Директорът провежда консултации с председателите на синдикалните организации и представители на колектива.
Критерий:Училищен персонал - Критерият не е оценяван.

       Област 2: Училищна среда 
В ПГ „Проф д-р Асен Златаров” – гр. Видин са създадени отлични условия за адаптиране на ученика към училищната среда, чрез участие в различни форми на извънкласни дейности. Финансирането се осъществява от МОМН по проект „УСПЕХ”.

Осигурени са възможности за ползване на мултимедия в почти всички кабинети, разполагаме с две интерактивни дъски, частичен достъп до интернет. В някои учебни часове се прилагат интерактивни методи например: ситуационни, опитни и дискусионни, който са обсъждани в МО и на ПС.
Работи активно Училищна комисия за борба с противообществени прояви на малолетни и непълнолетни и Училищна комисия за възпитателни мерки. Има разработени процедури за разрешаване на възникнали конфликти. Няма създадени и утвърдени правила за разрешаване на конфликти.
Училището като социално място - В гимназията няма ученици със СОП и за това този показател не е изследван. Не се обучават и възрастни в неравностойно положение. Няма ученици за, които българският език не е майчин.

В ПГ „Проф д-р Асен Златаров” – гр. Видин за учебната 2014/2015 учебна година няма функциониращ училищен вестник и телевизия. Изгради се училищно радио. Издават се информационни и рекламни табла и съществува практика за ползване на други инициативи за разпространение на информация. Налице е многообразие на прилаганите начини и средства за разпространяване на информация, свързана с дейността на училището (електронни информационни средства, телевизия, брошури, рекламни материали и други инициативи
Проведени са индивидуални и групови срещи с проблемни ученици  и работа с родители. Училищният психолог организира мероприятия съвместно с Ученическия съвет. Организират се срещи с представители на държавни институции и на неправителствени организации. В часовете на класа класните ръководители провеждат беседи за превенция на конфликтите.

За част от проведените мероприятия липсва доказателствен материал.

Няма създадени и утвърдени правила за разрешаване на конфликти.

Училището разполага с много добра МТБ, има пропускателен режим, камери за наблюдение в коридорите, класните стаи и двора, СОТ.
Област 3:Обучение и учене
Учебно-възпитателния процес протича нормално, съобразно изискванията на ЗНП, ППЗНП и Правилник за вътрешния ред на училището.

Съгласно данните от Констативните протоколи: Уроците се планират съгласно ДОИ и учебните програми. Учителите имат добри умения за подготовка и планиране на уроци. В преподаването по учебни предмети се използват разнообразни форми за оценка и проверка  и интерактивни методи на обучение. Учителите спазват изискванията на Наредба №3. 
В началото на всяка учебна година учителите запознават учениците с критериите за оценяване на знанията и уменията по съответната дисциплина. Липсва обаче доказателствен материал и за това  показателя не е оценен.

По някои от предметите се  използване на он-лайн оценяване на знанията на учениците в електронната система на училището.
Единственият източник за самооценяване на учителите са картите за диференцирано заплащане. 
Нивото на общообразователна и професионална подготовка в училище е добро. Учениците се обучават съгласно националните изпитни програми и ДОИ. Организираните групи по ЗИП и СИП спомагат за постигнатите резултати.В училище не се обучават ученици със СОП и възрастни лица в неравностойно положение. Няма повтарящи ученици.
96% от допуснатите ученици са успешно положили и двата зрелостни изпита през май.
76% от допуснатите ученици са положили успешно и двата ДКИ през май.
След септемврийската сесия са достигнати съответно 99% за ДЗИ и 78% за ДКИ.

Другите показатели не са оценявани.
  

От направената от комисията справка се вижда, че 5 ученика са  допуснати до регионаленен кръг на олимпиадите по общообразователна подготовка. 6 ученика са се явили на национален кръг на състезанията по професиите и 3 от тях са заели призови места, както и 10 ученици са заели призови места в други национални състезания.

Учители и ученици са мотивирани за участие на олимпиади и състезания. В гимназията са създадени отлични условия за подготовка.


В училището има изградени екипи за работа по национални и европейски проекти. През учебната 2014/2015 се изпълняваха 2 международни проекта.
 

 Област 4: Училищно партньорство 
В училище са изградени 9 методически обединения. Те имат изработени планове за работа . 
Осъществяват се междупредметни връзки , като се предлагат форми и методи за осъществяване на индивидуална и групова работа по съответните предмети , използване на ИКТ в обучението , за мотивиране на учениците за активно учене. Осъществяват се партньорства между методическите обединения.
Останалите показатели и критерии не са оценявани.
VІ. Области нуждаещи се от подобрение
.

            Област 1: Училищен мениджмънт
· Да се разработи  училищна стратегия за повишаване качеството на предлаганото ПОО, съдържаща визия, приоритети, цели и дейности. 

· Да се създаде вътрешна система за осигуряване на качеството на ПОО.

· Да се създаде механизъм за ранно предупреждение за различни рискове.

            Област 2: Училищна среда 
· Във всички кабинети да се осигурят възможности за ползване на мултимедия. Да се осигурят по-голям брой интерактивни дъски. Интерактивните методи да се използват по-често в урочната дейност.
· Да бъдат приети и разписани мерки за адаптиране на ученика към училищната среда

· Да се създаде училищен вестник и радио. Всяка проява на училището да се отразява в местните медии.
· Да се възстанови участието на Ученическия съвет в училищния живот.

· Да бъде създадена Комисия от учители, служители и ученици, която да приеме ясни и точни правила за разрешаване на възникналите в училището конфликти. 
· Да се разпишат  правила за опазване реда и чистотата на работното място на ученика във всеки кабинет и да се поставят на видно място в кабинетите.

· Да се осигури възможност за регламентирано използнате на компютри и интернет след учебните занятия от ученици за подготовка на учебния материал.

 Критерий: Материално –техническа база

· Да се санира училището, да се ремонтират външните спортни площадки и оградата на училището.
Област 3:Обучение и учене
· В констативните протоколи за проверка да се отразяват не само уменията на учителите при планиране на урока, но и промените в плановете за посрещане на нуждите на групи или отделни ученици /изоставащи- напреднали/.
· В констативните протоколи за проверка да се отразява обобщават ли се на всеки етап от урока разсъжденията на учениците.Търси ли се обратна връзка, която да определя последващата стратегия и конструкция на изложението.Дава ли се възможност на учениците да се включат в преподаването на новия урок.
· В констативните протоколи от проверка да се отразяват уменията за работа в екип на учениците и контакта между ученици и учители.
· Изработване на критерии и записи за оцеяване на покзателите по Критериите - Оценяване и самооценяване; Взаимоотношения ученик-учител, ученик- ученик
VІІ.Резюме от доклада
След проведената самооценка  и извършен задълбочен анализ на резултатите комисията направи следния извод:
  
Професионална гимназия  „ Проф. д-р Асен Златаров” е училище, в което има изградени добри практики за преподаване и учене, и формирана положителна среда на взаимодействие между учители и ученици. Притежава добра МТБ и квалифициран педагогически и непедагогически персонал. Качеството на обучение е на високо ниво и съобразено с ДОИ, ЗНП и ППЗНП. Над 96% от завършващите ХІІ клас  се дипломират успешно, част от тях продължават обучението си във висши учебни заведения, другите  се реализират на пазара на труда. 

Комисията е създадена през октомври 2013г. и работи изключително активно, но поради големия обем на области , показатели и критерии не успя да направи на всички оценка.

Има изготвени образци на справки, но липсват източници на информация.
VІІІ. Приложение към доклада:
Приложение №1 – Таблици, – сравнителни резултати спрямо максималните стойности на дескрипторите на ПГ „Проф. Д-р Асен Златаров” гр.Видин
   ИЗГОТВИЛ:

   ПРЕДСЕДАТЕЛ НА КОМИСИЯТА ПО САМООЦЕНКА:










/ инж. Анета Кирилова/
